Letter to Zenon from Païs
Material: papyrus
Place: Arsinoites
Categories: Brief (geschäftlich)
Pais an Zenon
Schiff
Reparatur
Monopol
Handel
Ζήνωνι χαίρειν Πᾶις. ἀ[ν]έπλευσα ἐν τῶι πλοίωι καὶ ἐνοχλούμεθα ὑπὸ 
τοῦ πραγματευομένου τὴν δωδεκαδραχμίαν καὶ οὔπω οὐ ..νμη
μεθα οἷς ἔγραψας. Ἀρτεμ[ιδώρωι δὲ ]...[ ἠγ]άγομεν εἰς Μέμφιν πυ ἀρ φ 
ἐκ Τηφι καὶ ἔδωκέν μοι  η, ἃς ἀνήλωσα εἰς τὸ πλοῖον. οἱ δὲ ναῦται οὐ προσ
έχουσιν πλεῖν ἐπὶ τῶι τρίτωι μέρει. πυθοῦ δὲ παρὰ σοὶ πῶς πλέ
ουσιν ἐπὶ τὴν μονοπωλίαν, εὑρήσεις δὲ πλέοντας ἐφʼ ἡμισέαι. 
εἰ οὖν σοι δοκεῖ, γράψον [ἡμ]ῖν [ναυπη]γῆσα[ι] τὸ πλοῖον· ἐνέστηκεγ γὰρ 
ὁ καιρὸς καὶ οἱ ναυπηγο[ὶ ἀ]σχολάζουσιν. ἔ[σ]ται δὲ ἔπεργον· νυνὶ γὰρ 
ὄντος παλαιοῦ οὐθεὶς προσπορεύεται· [κα]ί, ἐὰν βούληι, ἐγμισθώσεις 
αὐτό. ἐγὼ δὲ ὑφίσταμα[ι], ἐφʼ ὧι γραφήσεται εἰς μονοπώλια, τάξομαί 
σοι  ω. γράψον οὖν μοι πεν.....εν, ἵνα μὴ τρίτος ὢν καθῶμαι 
ἐν τῶι πλοίωι. οὐθὲν [λ]αμβάνοντες [ο]ὐκ ἔχομεν τὰ̓ναγκαῖα. 
ἔρρωσο.
λη, Φαμενὼθ κ.  Ζήνωνι. 
Πᾶις κυ.